ร้านโจ๊กเจ้าประจำที่ไม่ได้แวะมาทานนาน ร้านนี้คนเยอะตลอดโดยเฉพาะถ้ามาช่วงเช้าซัก 8 โมง 

สั่งกลับมาทานที่บ้านต้องยืนรอซักพัก ฝั่งตรงข้ามร้านมีปาท่องโก๋กับน้ำเต้าหู้ขายด้วย

โจ๊กร้านนี้ใส่ตับ ถ้าไม่ทานต้องบอกที่ร้าน ส่วนไข่มีแบบดิบกับไข่ลวก ส่วนตัวชอบไข่ลวกมากกว่า สามารถบอกร้านให้แยกไข่มาใส่เองได้

หมูสับร้านนี้เนื้อหนุบๆ เด้งๆ รสชาติดี ปั้นมาก้อนขนาดกำลังพอเหมาะ ที่ร้านมีหมูสับดิบขายแยกต่างหากด้วย

โจ๊กขนาดธรรมดา (40 บาท, ใส่ไข่ 45 บาท) ปริมาณค่อนข้างเยอะ สั่งขนาดธรรมดาก็อิ่ม

ถ้าสั่งปริมาณเยอะๆ สั่งให้ line man มาหิ้วน่าจะสะดวกกว่า